nyheter

Mannen er nå tiltalt for å ha voldtatt og drept 59 år gamle Marie-Louise Bendiktsen i Sjøvegan i 1998, og deretter ha satt fyr på huset. Dette skriver VG.

Ifølge tiltalen stakk mannen Bendiktsen 13 ganger med en knivlignende gjenstand. Drapet skal ifølge tiltalen ha skjedd mellom 13. juli 1998 ca. klokken 22 til 15. juli 1998.

Den siktede mannen ble pågrepet på Oslo lufthavn 20. juni i år. Han er tamil og srilankisk statsborger og kom først til Norge som asylsøker i 1997. De siste årene har han igjen bodd på Sri Lanka. Han er siktet for å ha voldtatt og drept 59 år gamle Marie-Louise Bendiktsen i juli 1998, før han skal ha satt fyr på huset hennes for å skjule sporene.

Les også: Har funnet DNA som knytter mann til 20 år gammelt drap

Politiets etterforskning har avdekket at mannen arbeidet i Bendiktsens hage, sammen med flere andre, to måneder før hun ble funnet drept i sin nedbrente bolig.

Mannen har sittet varetektsfengslet siden i fjor sommer. Mannen har hele tiden nektet straffskyld.

Rettssaken starter 13. mars i Nord-Troms tingrett.